# KUP

# ÖNKORMÁNYZAT 2018. évi belső ELLENŐRZÉSI TERV

Az éves ellenőrzési terv tartalmi elemeit a 370/2011. (XII. 31.) Korm. rendelet, valamint az államháztartási belső kontroll standardok és gyakorlati útmutató (NGM 2017. szeptember 18.) határozza meg.

| **Ellenőrzési tervet megalapozó elemzés címe, időpontja** |
| --- |
| Kockázatelemzés (lista, mátrix) 2017. |

| **Ellenőrzendő folyamatok és szervezetek** | **Az ellenőrzésre vonatkozó stratégia** (ellenőrzés célja, tárgya, terjedelme, ellenőrzött időszak) | **Azonosított kockázati**  **Tényezők** | **Az ellenőrzés típusa** | **Az ellenőrzés ütemezése** | **Erőforrás szükségletek** |
| --- | --- | --- | --- | --- | --- |
| **Pénzkezelés, pénzgazdálkodás ellenőrzése** | **Cél:** Szabályozottság, szabályszerűség ellenőrzése  **Tárgya:** Bank, pénztár, szabályzat  **Időszak:** 2017. év | A közpénz hiányosan, vagy nem teljes körűen alátámasztott felhasználása  Nem a helyi szabályzatnak megfelelő pénzkezelés | Szabályszerűségi, és pénzügyi ellenőrzés | 2018. I.– III. hó  Jelentés:  2018. április  30. | 5 szakértői nap  (1 vizsgálatvezető,  2 ellenőr) |
| **Államháztartáson kívüli, vagy állam-háztartáson belüli szervezetnek, sze-mélynek vagyon-kezelésbe, bérbe adott eszközök számviteli nyilván-tartásának vizsgálata** | **Cél:** számviteli szabályok betartása  **Tárgya:** a vagyonkezelésbe, bérbe adott eszközök  **Terjedelme:** Önkormányzat  **Időszak:** 2017. | Az eltérő, speciális számviteli kezelésből adódó hibaforrások | Szabályszerűségi ellenőrzés | 2018. IV. 1 – VI.30.  Jelentés:  2018. július 31. | 4 szakértői nap  (1 vizsgálatvezető, 2 ellenőr) |
| **A folyamatos teljesítés vizsgálata a be és kimenő számlaforgalomban. Az Áfa törvény módosítása, utáni számlázási gyakorlat ellenőrzése** | **Cél:** jogszabályi előírások betartása  **Tárgya:** Kimenő, és bejövő számlák  **Terjedelme:** Önkormányzat  **Időszak:** 2017. | A teljesítési idő hibás rögzítése, hibás áfa bevallást eredményezhet | Szabályszerűségi ellenőrzés | 2018. IX. 1 – X.31.  Jelentés:  2018. november 20. | 4 szakértői nap  (1 vizsgálatvezető, 2 ellenőr) |
| **Tartalék időkeret** |  | Rendkívüli igények teljesítése |  | 2018. év | 2 szakértői nap  (1 vizsgálatvezető,  1 ellenőr) |
| **Összefoglaló jelentés a 2018. évi belső ellenőrzésről** |  | Kitűzött célok, a terv hatékony megvalósítása |  | 2019. január | 1 szakértői nap  (Belső ellenőrzési vezető ) |

Kockázatelemzésünk alapján a legfontosabb cél a bevételek hatékony, és ellenőrizhető felhasználása. A beszámoló teljes körű vizsgálata több éve fix téma volt, ezért idén speciálisabb, de a törvényes működéshez szükséges feladatokra koncentrálunk.

A bizonylati fegyelem, folyamatba épített kontrollok ellenőrzésére, és a pénzeszközök szabályos felhasználásának vizsgálata során a pénztári, és banki bizonylatokat ellenőrizzük, illetve a hozzájuk kapcsolódó kiegészítő dokumentációt.

2018. évben a speciális számviteli-adózási területet ellenőrzése során a folyamatos teljesítés ÁFA törvény szerinti szabályozottságának gyakorlati alkalmazást kívánjuk ellenőrizni.

További, nagyon aktuális speciális számviteli területet is ellenőrzés alá kívánunk vonni, ezért tartalmazza programunk a vagyonkezelésbe, bérbe adott eszközök számviteli nyilvántartásának kontrollját. Itt speciális szabályok érvényesek, melyek alkalmazására az elmúlt években nagy szükség volt, és a jövőben is szükség lesz.

Ellenőrzéseink megállapításai alapján úgy véljük továbbra is, jól felmérhető és értékelhető, egy folyamatosan kiemelt kockázattal bíró terület, a megfelelően képzett, és megfelelő volumenű szakember gárda megléte.

Dátum: 2017. november 24.

Készítette: Kiss Mária belső ellenőrzési vezető

\_\_\_\_\_\_\_\_\_\_\_\_\_\_\_\_\_\_\_\_

belső ellenőrzési vezető