Tisztelt Képviselő-testület!

A településkép védelméről szóló 2016. évi LXXIV, évi törvény (továbbiakban Tktv.) valamint a végrehajtási rendeleteként a módosított településfejlesztési koncepcióról az integrált településfejlesztési stratégiáról és a településrendezési eszközökről, valamint az egyes településrendezési sajátos jogintézményekről szóló 314/2012. (IX.8.) Korm. rendelet értelmében 2017. december 31-ig minden településnek el kell készíteni a településképi rendeletét.

A településképi rendelet elkészítésével megbizott főépítész elkészítette a rendelet-tervezetet, melyet most elfogadásra javasolok.

Előzetes hatásvizsgálat:

Társadalmi hatás: A településkép védelme, a település jellegzetes, értékes, illetve hagyományt őrző építészeti arculatának és szerkezetének kialakítása és megőrzése

Gazdasági és költségvetési hatása nincs: Az állam támogatást biztosított az elkészítésre, a fedezet biztosította a költségeket.

Környezeti, egészségügyi következmény: nincs

A jogszabály megalkotásának szükségessége, megalkotás elmaradásának várható következménye:

Az önkormányzatok kötelezettsége a településkép védelméről szóló 2016. évi LXXIV. évi törvény alapján a rendelet megalkotása, a helyi viszonyokhoz alakítása.

Egyéb hatás: nincs.

Személyi, szervi, tárgyi feltételek: rendelkezésre állnak.

Pénzügyi feltételek: rendelkezésre állnak.

2017. november 27.

Hiér Judit

polgármester